خاریجی ایشلر ناظیری مولود چاووش اوغلو هم تورکمنیستانا، هم ده اؤزبکیستانا رئاللاشدیردیغی سفرین صمیمی  اتمسفرده  و ثمره‌لی کئچدیگینی سؤیله‌ییب.
چاووش اوغلو "ت.ر.ت خبر" کانالینا تورکمنیستان و اؤزبکسیتانا سفرینی دیرلندیریب.
ناظیر چاووش اوغلو اؤزبکیستان پرزیدنتی شوکت میرضیایئوین وظیفه‌سی‌نین ایجراسینا باشلادیغی گون‌دن اؤلکه‌ده چوخ جدی اصلاحات‌لار آپاردیغینی، تورکیه-‌نین ده متخصص‌لره وظیفه تاپشیرا‌راق اؤزبکیستان ایله تجروبه‌لرینی پایلاشدیغینی بیلدیریب.
چاووش اوغلو تورکمنیستان پرزیدنتی قوربان قولو بردی محمدوون ایسه تورکیه-‌یه بعضی خصوصی ژست‌لر ائتدیگینی آچیقلاییب.
اؤلکه‌نین بوتون اوچوش‌لارا قاپا‌لی اولماسینا باخمایا‌راق، "تورک هاوا یول‌لاری"نین تورکمن آباد شهرینه اوچماسینا ایجازه وئریله جگینی، پاندمی سببیله هئچ بیر اؤلکه‌نین بؤیوک یوک ماشین‌لارینا ایجازه وئریلمه‌دیگینی، تورک سوروجولرین یئنی نوع کوروناویروس تستی ائتمک شرطیله کئچمه‌سینه ایجازه وئریله جگینی سؤیله‌ییب.
چاووش اوغلو تورکمنیستان ایله آذربایجانین خزر دنیزینده‌کی "دوستلوق" یاتاغی‌نین هیدروکربن قایناق لارینین بیرگه کشفیاتی و ایشلنمه‌سینه دایر ایمضالادیق‌لاری راضیلاشمایا موناسیبت بیلدیررکن دئییب کی، تورک شیرکت‌لری خزر دنیزینده‌کی نفت و گاز یاتاق‌لاری‌نین ایشلنیلمه‌سینده امکداش‌لیق ائتمه‌یه حاضیردیر. بونونلا باغلی نیتی طرف‌لره چاتدیرمیشیق. بورادا اساس مسئله‌لردن بیری چیخاریلا‌جاق نفت و گازین حاضیردا فعالیتده اولان بورو خط ‌لری واسیطه‌سیله تورکیه-‌یه چاتدیریلماسی‌دیر. هر معنادا امکداش‌لیق ایمکانی وار.
